CELEX: C2005/106/83
Language: da
Date: 2005-04-30 00:00:00
Title: Sag T-104/05: Sag anlagt den 28. februar 2005 af CEGELEC SA mod Europa-Parlamentet

30.4.2005   
            
            
               DA
            
            
               Den Europæiske Unions Tidende
            
            
               C 106/42
            
         Sag anlagt den 28. februar 2005 af CEGELEC SA mod Europa-Parlamentet
   (Sag T-104/05)
   (2005/C 106/83)
   Processprog: fransk
   Ved De Europæiske Fællesskabers Ret i Første Instans er der den 28. februar 2005 anlagt sag mod Europa-Parlamentet af CEGELEC SA, som har hjemsted i Bruxelles, ved avocats André Delvaux og Véronique Bertrand.
   Sagsøgeren har nedlagt følgende påstande:
   
               —
            
            
               Annullationssøgsmålet antages til realitetsbehandling
            
         
               —
            
            
               Annullation af Europa-Parlamentets beslutning af 15. december 2004, hvori det forkastede det bud, som selskabet CEGELEC havde indgivet, og tildelte GROUP 4 Technology SA de tre dele af den kontrakt, der vedrører leveringen og iværksættelsen af videoovervågningssystemet på Europa-Parlamentets tre principale arbejdssteder, hvilken kontrakt var genstand for en udbudsbekendtgørelse i EUT S 61 af 26. marts 2004. Begrundelsen herfor blev tilsendt selskabet CEGELEC ved skrivelse af 16. december 2004
            
         
               —
            
            
               Europa-Parlamentet tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har begæret annullation af Parlamentets beslutning om at forkaste sagsøgerens bud i forbindelse med udbudsproceduren vedrørende iværksættelsen af videoovervågningssystemer på Europa-Parlamentets tre principale arbejdssteder, og om at tildele kontrakten til en anden bydende.
   Til støtte for sine påstande har sagsøgeren hævdet, at de pågældende udbudsbetingelser samt forordningerne 1605/2002 (1) og 2432/2002 (2) og direktiverne 92/50 (3), 93/36 (4) og 2004/18 (5) flere gange er blevet tilsidesat. Tilsidesættelserne er de følgende:
   
               —
            
            
               Begrundelsen for den anfægtede beslutning, som blev tilsendt sagsøgeren, er utilstrækkelig
            
         
               —
            
            
               Manglende anvendelse af tildelingskriterierne og af det vægtningssystem, som er fastsat i udbudsbetingelserne
            
         
               —
            
            
               Det bud, der blev antaget, er henset til dets størrelse ikke i overensstemmelse med forpligtelsen til at udarbejde et skriftligt bud på et af Unionens officielle sprog
            
         
               —
            
            
               Europa-Parlamentet har under tilsidesættelse af princippet om ligebehandling af de bydende tildelt kontrakten på grundlag af kameraer, der ikke blev fremvist under mødet om »foto-tests«
            
         
               —
            
            
               Det bud, der blev antaget, er angiveligt indgivet for sent.
            
         
      (1)  EFT L 248, s. 1.
   
      (2)  EFT L 357, s. 1.
   
      (3)  EFT L 209, s. 1.
   
      (4)  EFT L 199, s. 1.
   
      (5)  EFT L 134, s. 114.